钦定古今图书集成/明伦汇编/氏族典/第110卷 > 崔振
## 钦定古今图书集成/明伦汇编/氏族典/第110卷 > 崔振

按《魏书崔挺传》：“挺弟振，字延根，少有学行，居家孝友，
为宗族所称。自中书学生为秘书中散，在内谨敕，为
高祖所知。出为冀州咸阳王禧骠骑府司马。太和二
十年，迁建威将军、平阳太守，不拜，转高阳内史。高祖
南讨，征兼尚书左丞，留京，诏升除太子庶子。景明初，
除长兼廷尉少卿。振有公断，以明察称。正始初，除龙”
骧将军、肆州刺史，在任有政绩。还朝，除河东太守。永
平中，卒于郡，时年五十九。赠本将军、南兖州刺史，谥
曰定。